Վիլկեր Անխել

Վիլկեր Խոսե Անխել Ռոմերո (, ), վենեսուելացի ֆուտբոլիստ, «Ախմատ» ակումբի և Վենեսուելայի հավաքականի պաշտպան։

Ակումբային կարիերա 
Վիլկերն իր պրոֆեսիոնալ կարիերան սկսել է «Տրիխիլյանոս» ակումբում։ 2010 թվականի սեպտեմբերի 12-ին «Կարաբոբոյի» դեմ խաղում նշել է նորամուտը վենեսուելական Պրիմերայում։ Մեկնարկային մրցաշրջանում Վիլկերն ակումբին օգնել է նվաճել Վենեսուելայի գավաթը։ 2011 թվականի սկզբին Անխելը տեղափոխվել է «Դեպորտիվո Տաչիրա»։ Մարտի 5-ին «Կորոնիի» դեմ խաղում նշել է նորամուտը նոր թիմում։ Նույն խաղում Վիլկերը խփել է իր առաջին գոլը «Դեպորտիվո Տաչիրայի» կազմում։ Նոր ակումբի հետ Անխելը երկու անգամ հաղթել է առաջնությունում։ 2016 թվականի ապրիլի 6-ին Էկվադորի «Էմելեկի» դեմ Լիբերտադորեսի գավաթի խաղում դարձել է գոլի հեղինակ։

2016 թվականի ամռանը Վիլկերը տեղափոխվել է է Գրոզնիի «Թերեք»։ Օգոստոսի 14-ին Մոսկվայի «Լոկոմոտիվի» դեմ խաղում նա նշել է իր նորամուտը ՌՖՊԼ-ում՝ հանդիպման երկրորդ խաղակեսում փոխարինելով Ռոդոլֆոյին։ Օգոստոսի 28-ին «Ռոստովի» դեմ խաղում Անխելն իր առաջին գոլն է խփել ակումբի կազմում։ 2017 թվականի հունվարին Անխելը Գրոզնիի ակումբի հետ պայմանագիրը երկարաձգել է ևս երկու տարով՝ մինչև 2020/2021 մրցաշրջանի ավարտը։

Անխելը «Ախմատի» երկրպագուների կողմից ճանաչվել է Գրոզնիի թիմի 2016/17 մրցաշրջանի լավագույն ֆուտբոլիստ։

Միջազգային կարիերա 
2011 թվականին Անխելը Պերուում մասնակցել է Հարավային Ամերիկայի երիտասարդական առաջնությանը։ Մրցաշարում նա եղել է պահեստայինների թվում և խաղադաշտ դուրս չի եկել։ 2013 թվականին Վիլկերն Արգենտինայում երկրորդ անգամ մասնակցել է Հարավային Ամերիկայի երիտասարդական առաջնությանը։ Նա մասնակցել է Ուրուգվայի, Էկվադորի, Պերուի և Բրազիլիայի հավաքականների դեմ խաղերին։

2014 թվականի նոյեմբերի 19-ին Բոլիվիայի հավաքականի դեմ ընկերական խաղում Վիլկերը կատարել է իր նորամուտը Վենեսուելայի հավաքականում։ Նույն խաղում նա խփել է իր առաջին գոլը Վենեսուելայի հավաքականի կազմում։

2015 թվականին Վիլկերն ընդգրկվել է հավաքականի հայտացուցակում՝ մասնակցելու Ամերիկայի գավաթի խաղարկությանը Չիլիում։ Մրցաշարում նա եղել է պահեստային և խաղադաշտ դուրս չի եկել։

2016 թվականին Անխելը երկրորդ անգամ է մասնակցել Ամերիկայի գավաթի խաղարկությանն ԱՄՆ-ում։ Մրցաշարի ընթացքում նա խաղացել է Ճամայկայի, Ուրուգվայի, Մեքսիկայի և Արգենտինայի հավաքականների դեմ խաղերին։

Գոլերը Վենեսուելայի հավաքականում

Ձեռքբերումներ 
Թիմային

 «Տրուխիլյանոս»
 Վենեսուելայի գավաթակիր – 2010

 «Դեպորտիվո Տաչիրա»
  Վենեսուելայի չեմպիոն – 2010/11
  Վենեսուելայի չեմպիոն – 2014/15

Ծանոթագրություններ

Արտաքին հղումներ 
 
 Goalface.com 
 Ֆուտբոլիստի էջը sports.ru կայքում

Վենեսուելացի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ